ஆனால், சிலர் தாங்களே தங்களை அப்படி விரும்பி படம் எடுத்துக் கொள்வது என்ன வகையான மனச்சிக்கல்? ஓர் அந்தரங்கமான தருணத்தை, தன் மனதில் தேக்கி வைத்துக் கொள்ள முடியாத கற்பனை வறட்சி கொண்ட ஒரு சமூகம், எல்லாவற்றையும் காட்சியாகப் பாதுகாத்துக் கொள்ள விரும்புகிறதா? இதன் விளைவுகள் பயங்கரமானவை. தங்கள் அந்தரங்க உறவு களையோ, தோற்றங்களையோ விளையாட்டாகவும், ஒரு பாலியல் இன்பத்திற்காகவும் சுயமாகப் படம் எடுத்துக் கொண்டவர்கள், பின் மோசமான சிக்கல்களை சந்தித்து வருகின்றனர்.